བགྲོ་གླེང་གི་ཐོག་མར་༧གོང་ས་རྒྱལ་བ་རིན་པོ་ཆེ་མཆོག་གིས་ཐེངས་འདིའི་བགྲོ་གླེང་ཚོགས་འདུ་དེ་ཕལ་ཆེར་རྒྱ་ནག་གི་ཚན་རིག་པ་ཚོ་དང་ལྷན་དུ་ཚན་རིག་ཐོག་བགྲོ་གླེང་ཚོགས་པ་ཐོག་མ་དེ་ཆགས་ཡོད་པ་དང་།བགྲོ་གླེང་འདི་ལྟ་བུ་ནུབ་ཕྱོགས་རྒྱལ་ཁབ་ཨ་རི་དང་ཡུ་རོབ།དེ་བཞིན་མཚམས་རེར་རྒྱ་གར་གྱི་ཚན་རིག་པ་ཚོ་མཉམ་དུ་ཚོགས་མགོ་ཚུགས་ནས་ལོ་ངོ་༣༠ལྷག་བཞིན་ཡོད་པ་རེད།དེར་བརྟེན་ཐེངས་འདིའི་བགྲོ་གླེང་ཚོགས་འདུ་དེ་རྒྱ་རིགས་ཀྱི་སྤྱི་ཚོགས་ནས་ཕེབས་པའི་ཚན་རིག་པ་ཚོ་དང་ཚོགས་འདུ་ཐེངས་དང་པོ་དེ་ཆགས་ཡོད་དུས།དང་པོ་དེར་ངས་བགྲོ་གླེང་འདི་ལྟ་བུ་ཞིག་ཚོགས་དགོས་པའི་གཞི་རྩའི་དམིགས་ཡུལ་གང་ཡིན་འགྲེལ་བརྗོད་ཅིག་བྱས་ན་འདོད་བྱུང་།དམིགས་ཡུལ་དང་པོ་དེ་ཧ་ཅང་ལས་སླ་བོ་རེད།ང་རང་ཚོའི་ཤེས་བྱ་རྒྱ་སྐྱེད་གཏོང་རྒྱུ་དང་དམིགས་བསལ་ཚན་རིག་པ་ཚོའི་ཉམས་ཞིབ་བྱས་པའི་ཤེས་པ་དང་།དཔེར་ན་དུས་རབས་༢༠པའི་མཇུག་ཏུ་མང་ཆེ་བས་ཕྱི་དངོས་པོའི་སྟེང་ལ་དོ་སྣང་བྱས་པ་མ་གཏོགས་ནང་གི་ཤེས་པ་ལ་དོ་སྣང་བྱས་མི་འདུགངས་ཤེས་པ་ཞེས་ཕར་འགྲེལ་བཤད་སྐྱོན་དུས་ཁ་ཤས་ཀྱིས་ཀླད་པ་རང་གཟུགས་ཅན་དངོས་པོ་རེད་མ་གཏོགས་ཤེས་པ་ཡོད་པ་མ་རེད་ཅེས་ཁས་ལན་བྱེད་ཀྱི་མི་འདུགདེང་སང་ཚན་རིག་པ་ཚོས་ཕྱི་དངོས་པོ་ཁོ་ནར་ཉམས་ཞིབ་བྱས་པ་དེས་ཏག་ཏག་འདང་གི་མི་འདུག་ཅེས་བརྗོད་ཀྱི་འདུགལྷག་པར་བདེ་སྡུག་གི་ཚོར་བ་ཁོང་ཁྲོ་དང་སྙིང་རྗེ་ལྟ་བུ་སོགས་ཀླད་པའི་བྱེད་ལས་ཙམ་མ་ཡིན་པར་ཤེས་པའི་བྱེད་ལས་ལ་རག་ལས་ཡོད་པ་རེད་བརྗོད་དུས།དུས་རབས་༢༠པའི་མཇུག་ཏུ་དམིགས་བསལ་ཀླད་པའི་ཚན་རིག་ཆེད་ལས་པ་ཚོས་དེ་མི་འདྲ་བ་ཞིག་འདུག་ཅེས་ང་ལ་བརྗོད་ཡོང་གི་འདུགང་ཚོའི་ཀླད་པ་ཡར་རྒྱས་གཏོང་བར་སྒོམ་བརྒྱབ་ནས་སྦྱོང་བརྡར་བྱས་པ་ཡིན་ན་མི་ཁ་ཤས་ལ་ཀླད་པ་དེ་རྩེ་གཅིག་ཏུ་ཏང་ངེ་འཛིན་ལ་འདུག་ཐུབ་པའི་ནུས་པ་ཡོད་པ་དང་།སྒོམ་བརྒྱབ་ཡོང་དུས་ཀླད་པ་ལ་འགྱུར་ལྡོག་འགྲོ་ཡི་ཡོད་པ་ཚན་རིག་པ་ཚོས་ངེས་པ་རྙེད་ཡོང་གི་འདུགཚན་རིག་པ་ཁ་ཤས་དེ་ལ་ངེས་པ་ཡོང་གི་ཡོད་པ་དང་ཚན་རིག་ཁག་ཅིག་གིས་དེ་ལ་ཉམས་ཞིབ་བྱེད་རྒྱུ་ཡང་མགོ་བཙུགས་ཚར་བ་རེད།དཔེར་ན་ཨ་རིའི་ཀླད་པའི་དབང་རྩའི་ཚན་རིག་ཆེད་ལས་པ་ཞིག་ཡོད་པ་རེད།ཁོང་གིས་སེམས་ཕྲ་མོ་ཡོད་པའི་རྟགས་མཚན་ཡོང་གི་འདུག་ཅེས་བརྗོད་ཡོང་གིདཔེར་ན་ཀླད་པ་ཤི་ནས་བེད་མེད་དུ་གྱུར་བ་དང་སྙིང་གི་བྱེད་ལས་དེ་མེད་པ་ཆགས་ན་ཡང་ལུས་པོ་དེ་དྲོད་མ་ཉམས་པར་འདུག་གི་ཡོད་པ་དང་།ང་རང་གི་དགེ་རྒན་ལ་མཚོན་ན་སྨན་ཁང་གི་ངོས་ནས་འདས་གྲོངས་སུ་ཕྱིན་ཡོད་སྐོར་བརྗོད་ན་ཡང་ཁོང་གི་ལུས་པོ་དེ་གསོན་པོ་རང་བྱས་ཏེ་ཉིན་༡༣རིང་དྲི་མ་ཙམ་ཡང་མེད་པར་བསྡད་ཡོད་པ་རེད།དེ་འདྲ་དཔེ་མང་པོ་ཡོང་གི་ཡོད་པ་རེད་ལ་ཁ་ཤས་ཉིན་༣དང་ཁ་ཤས་བདུན་ཕྲག་གཅིག་ལྷག་ལ་འདུག་གི་ཡོད་པ་རེད།ནང་པའི་ལྟ་གྲུབ་ཐོག་ནས་ཞུས་པ་ཡིན་ན་དེ་ལ་འགྲེལ་བཤད་ཡོད་པ་རེད།ཡིན་ན་ཡང་ཚན་རིག་པ་ཚོར་དེའི་ཐོག་ད་སྔ་འགྲེལ་བཤད་མེད་པ་དང་།ཨ་རིའི་སློབ་དཔོན་ཆེན་མོ་ཞིག་གིས་ཤི་བའི་རྗེས་སུ་ལུས་དྲོད་མ་ཉམས་པར་གསོན་པོར་བཞུགས་པ་དེའི་སྐོར་ལ་ཆེད་དུ་ལས་འཆར་གྱི་ངོ་བོའི་ཐོག་ནས་ཉམས་ཞིབ་བྱེད་ཡོང་གི་ཡོད་པ་རེད།བྱས་ཙང་ང་ཚོ་འདི་ལྟ་བུ་འཛོམས་དགོས་པའི་དམིགས་ཡུལ་གཙོ་བོ་དེ་དག་ཆེད་དུ་ཡིན་པ་རེད།ཚན་རིག་པ་ཚོས་ཉམས་ཞིབ་བྱས་པའི་གྲུབ་དོན་དེ་དག་རྒྱ་སྐྱེད་དང་ཕྱི་དངོས་པོ་ཙམ་མ་ཡིན་པར་ང་རང་ཚོའི་ནང་ཤེས་པའི་ཐོག་ལ་ཉམས་ཞིབ་བྱས་པ་ཡིན་ན་ཕྱེད་ཀ་ཙམ་མ་ཡིན་པར་མ་འདང་བ་མེད་པར་ཆ་ཚང་བ་ཞིག་ཆགས་འགྲོ་ཡི་རེད།ཅེས་གསུངས་སོང་།